Starfsár Veiðisafnsins á Stokkseyri hefst með árlegri byssusýningu í samvinnu við verslunina Vesturröst laugardaginn 6. og sunnudaginn 7. febrúar 2010 frá kl. 11 – 18 í húsakynnum Veiðisafnsins , Eyrarbraut 49 á Stokkseyri . Verður fjölbreytt úrval skotvopna svo sem haglabyssur , rifflar , vélbyssur , skammbyssur , herrifflar ásamt ýmsu frá seinni heimstyrjöld í eigu Hinriks safnara til sýnis og ein af haglabyssum Jóns Þorsteinssonar frá Ólafsfirði . Einnig verða til sýnis byssur frá Veiðisafninu sem ekki tilheyra grunnsýningu safnsins og skotvopn úr einkasöfnum m.a. annars frá Sverri Scheving Thorsteinssyni , Sigurði Ásgeirssyni og fjölmörgum öðrum aðilum að ógleymdum Drífu-haglabyssunum frá Jóni Björnssyni heitnum frá Dalvík . Sjá nánar www.veidisafnid.is